nang sinalubong ni tandang selo ang mga kamag anakang dumating na dala ang kanikanilang mga anak ay hindi makabigkas ng anomang salita, kayat sa sarili niyay namangha; walang nangyari sa pagpupumilit, hindi nakabanggit ng isa mang sabi. pinigilan ang kaniyang lalamunan, pinailing ang ulo, hindi rin maari! nagnasang tumawa at ang kaniyang mga labi ay kumimbot lamang! ang tanging napalabas sa kaniyang bibig ay isang ipit na tunog na kagaya ng sa hungkoy. gulilat na nangagkatinginan ang mga babai. ang sigawang balot ng sindak at nangagkagulo. ang balita ng gayong kasawian ay dumating sa bayan; kinahabagan ng ilan at kinibit na lamang ng iba ang kanilang balikat. walang may kasalanan sa pangyayaring yaon at ang sino may walang masisisi.